**Да́р’я Уладзі́міраўна До́мрачава** (у дакументах **Домрачэва**; нар. 3 жніўня 1986, Мінск) — выдатная беларуская біятланістка, чатырохразовая алімпійская чэмпіёнка (2014, 2018) і двухразовая чэмпіёнка свету (2012 і 2013 гады), заслужаны майстар спорту Рэспублікі Беларусь. Уладальніца некалькіх малых Крыштальных глобусаў, пераможца Кубка свету па біятлоне ў сезоне 2014/15. Самая тытулаваная спартсменка Беларусі ў гісторыі зімовых Алімпійскіх гульняў. Герой Беларусі. Член нацыянальнай каманды з 2005 года. Першая сярод жанчын-біятланістак, каму ўдалося на Алімпійскіх гульнях розных гадоў заваяваць чатыры залатыя ўзнагароды.

Дзяцінства і юнацтва
--------------------

Нарадзілася ў сям’і архітэктараў. Праз 4 гады разам з бацькамі з’яжджае ў Сібір у горад Нягань, галоўным архітэктарам якога была маці Дар’і. Дзяўчынка была вельмі актыўнай, паспела пазаймацца танцамі і баскетболам, а ў 1992 годзе, услед за старэйшым братам, пачала займацца лыжнымі гонкамі. Праводзячы практычна ўвесь свой час на трэніроўках, зборах і спаборніцтвах, Дар’я вучылася ў школе на «добра» і «выдатна». Летнія вакацыі праводзіла ў сваім родным горадзе Мінску.

У 1999 годзе пачала займацца біятлонам і лічылася адной з самых таленавітых біятланістак і лыжніц. Нягледзячы на гэта, скончыла гімназію, дзе вучылася ў эканоміка-прававым класе, і паступіла на 2-і курс цюменскага ўніверсітэта, факультэт — спартыўны менеджмент.

Спартыўная кар’ера
------------------

Па сямейных абставінах Дар’я прыехала ў Мінск, дзе атрымала прапанову ад старэйшага трэнера жаночай зборнай выступаць за Беларусь. Дар’я пагадзілася і з’ехала з Нягані, пачаўшы трэніравацца са зборнай Беларусі. Затым каля 6 месяцаў прыйшлося дамагацца права выступаць за Беларусь, а не Расію, вырашальным фактарам стала беларускае пасведчанне аб нараджэнні. На той момант Домрачава ўжо была шматразовай чэмпіёнкай Расіі сярод юніёраў і прызёрам спаборніцтваў еўрапейскага ўзроўню.

Першым буйным міжнародным стартам за зборную Беларусі стаў чэмпіянат свету сярод юніёраў 2005 года, дзе ў першай гонцы (індывідуальнай) стала 40-ой. На адным з рубяжоў адваліўся дыёптар, у выніку чаго на трэцяй стральбе было дапушчана пяць промахаў з пяці магчымых. Аднак, наступныя дзве гонкі — спрынт і праследаванне Домрачава выйгравае. Праз год з аналагічнага першынства Дар’я павезла толькі бронзу за гонку праследавання.

У Кубку свету дэбютавала 1 снежня 2006 года (сезон 2006/07) у рамках 1-ага этапу ў шведскім Эстэрсундзе ў спрынтарскай гонцы, паказаўшы 16-ы вынік (стаўшы 2-ой з 5-і беларускіх спартсменак). На юніёрскім першынстве свету 2007 года ў яе двойчы атрымалася прыйсці да фінішу другой: у спрынце і праследаванні. Срэбаны прызёр чэмпіяната свету 2008 у змешанай эстафеце.

Дар’я Домрачава на Чэмпіянаце свету ў Эстэрсундзе, 2008
У сезоне 2008/09 пачала рэгулярна пападаць у дзесяць лепшых па выніках гонкі. На этапе ў Оберхофе, у гонцы з масавага старту з Дар’яй адбыўся кур’ёз. Узначальваючы гонку і прыйдучы на 2-і агнявы рубеж першай, замест стральбы лежачы, адстралялася стоячы (відэа). Трапленні не былі залічаныя і ёй прыйшлося сысці з дыстанцыі. Нягледзячы на такое здарэнне, ужо ў рамках 5-га этапу Кубка свету ўпершыню патрапіла на подыум у асабістай гонцы — Дар’я заняла 3-е месца Архівавана 26 студзеня 2009.. Пасля гэтага поспеху рушылі ўслед яшчэ два подыумы. Найлепшую пазіцыю ў сезоне заняла 22 студзеня 2009 года падчас спрынту ў Антэрсельве, фінішаваўшы другой.

18 лютага 2010 года падчас зімовых Алімпійскіх гульняў 2010 у індывідуальнай гонцы на 15 км Домрачава прыйшла трэцяй. Атрымала перамогі на этапе Кубка свету 2009—2010 у Контыялахты (Фінляндыя) у спрынце і пас’юце (гонцы праследавання), Кубка свету 2011—2012 у індывідуальнай гонцы ў Эстэрсундзе (Швецыя). Пераможца заключнай гонкі з масавым стартам Кубка свету 2010—2011 (Хальменколен, Нарвегія).

Срэбраны прызёр Чэмпіяната свету 2011 (Ханты-Мансійск, Расія) у гонцы з масавым стартам і бронзавы прызёр у эстафеце. Уладальніца Малога Крыштальнага Глобуса ў мас-стартах.

4 сакавіка 2012 года Дар’я Домрачава выйграла залаты медаль чэмпіянату свету па біятлоне ў гонцы праследавання (Рупольдынг, Германія). 18 сакавіка 2012 года беларуская біятланістка ў Ханты-Мансійску (Расія) выйграла мас-старт на 12,5 км, заключную гонку апошняга этапа Кубка свету па біятлоне 2012 года. Дар’я Домрачава атрымала Малы крышталёвы глобус у гонцы праследавання, а таксама Малы крышталёвы ў мас-старце; вялікі крышталёвы глобус у сезоне 2011-12 узяла Магдалена Нойнер, другое месца ў агульным заліку Кубка свету — у Дар’і Домрачавай.

У 2013 годзе стала чэмпіёнкай свету ў мас-старце (Нове-Места, Чэхія).

Паштовая марка Беларусі
 Дар’я Домрачава на Алімпійскім п’едэстале, Сочы, 15.2.2014
Упершыню стала алімпійскай чэмпіёнкай 11 лютага 2014 года, выступіўшы ў гонцы праследавання на дыстанцыі 10 км на Алімпійскіх гульнях — 2014 у Сочы. Заняўшы 9 месца і саступіўшы па выніках спрынту ад 9 лютага 2014 года пераможцу гэтай праграмы Анастасіі Кузьміной 31,8 с, сярэбранаму прызёру Вользе Вілухінай 11,9 с, бронзаваму прызёру Віце Семярэнцы 10,1 с, Домрачава пасля другой стральбы захапіла лідарства ў гонцы, прычым далей, пасля кожнага агнявога рубяжа толькі ўмацоўвала лідарства. І толькі на апошнім, 4 агнявым рубяжы, лідыруючы больш чым на 40 секунд, Дар’я дазволіла сабе прамахнуцца апошнім 20-м выстралам, што зусім не перашкодзіла ёй выйсці на апошні круг абсалютным лідарам і з гонарам узяць у рукі сцяг сваёй краіны на фінішнай прамой.

На гэтай жа Алімпіядзе 14 лютага 2014 заваявала свой другі залаты медаль у індывідуальнай гонцы на 15 км, дапусціўшы 1 прамашку на другім агнявым рубяжы і паказаўшы выдатную хуткасць на дыстанцыі.

17 лютага 2014 года заваявала свой трэці Алімпійскі медаль. Удзельнічаючы ў мас-старце пад нумарам 2 і здзейсніўшы ўсяго адну прамашку, стала першай у гісторыі біятланісткай, якая заваявала тры залатыя алімпійскія медалі ў асабістых гонках (пры гэтым усе на адной Алімпіядзе). У гэты ж дзень Прэзідэнт Рэспублікі Беларусь Аляксандр Лукашэнка прысвоіў Дар’і Домрачавай званне Героя Беларусі.

У сезон 2014/15 гадоў Дар’я Домрачава стала пераможцай Кубка свету па біятлоне.

Сезон 2015/16 прапускала з-за монануклеозу.

У красавіку 2016 года стала вядома, што Дар’я і нарвежскі біятланіст Уле-Эйнар Б’ёрндален чакаюць дзіця. 16 ліпеня 2016 года біятланісты пабраліся шлюбам у Нарвегіі. Дачка Ксенія нарадзілася ў Мінску 1 кастрычніка 2016 года.

З 2017 Дар’я Домрачава аднавіла ўдзел у спаборніцтвах. 12 лютага 2017 выйграла срэбраны медаль у гонцы праследавання на чэмпіянаце свету ў Хохфільцэне (Аўстрыя).

Дар’я Домрачава на этапе Кубка свету ў Оберхофе, 2018
8 снежня 2017, упершыню пасля свайго вяртання да ўдзелу ў гонках, Дар’я Домрачава здолела выйграць спрынт (на этапе Кубка свету ў Хохфільцэне). 21 студзеня 2018 яна выйграла гонку ў мас-старце, апошнюю на перадалімпійскім этапе Кубка свету па біятлоне, што завершыўся ў італьянскім Антхольцы. На Алімпіядзе-2018 выйграла залаты медаль у складзе эстафеты і срэбны ў біятлонным мас-старце на 12,5 кіламетра. У дзень перамогі на алімпійскіх гульнях Прэзідэнт Рэспублікі Беларусь Аляксандр Лукашэнка ўзнагародзіў Дар’ю Домрачаву і яе сябровак па камандзе ордэнамі «За асабістую мужнасць» .

9 сакавіка 2018, выйграўшы спрынт на этапе Кубка свету ў фінскім Контыялахты, Дар’я Домрачава апярэдзіла немку Урсулу Дызл і аднаасобна заняла трэцяе месца паводле колькасці перамог на этапах Кубка свету, якіх у актыве беларускі стала 31. Затым 19 сакавіка Дар’я Домрачава заняла першае месца ў гонцы праследавання на наступным этапе Кубка свету па біятлоне ў нарвежскім Холменколене. 23 сакавіка яна выйграла спрынтарскую гонку на этапе Кубка свету ў Цюмені. 25 сакавіка скончыла сезон пераможнай гонкай з масавага старту на заключным этапе Кубка свету па біятлоне ў Цюмені. Такім чынам Дар’я Домрачава па колькасці перамог у Кубках свету за кар’еру зраўнавалася з нямецкай біятланісткай Магдаленай Нойнер — па 34 вікторыі. У сезоне Кубка свету па біятлоне 2017-18 Дар’я Домрачава размясцілася на трэцім месцы, уступіўшы толькі Настассі Кузьміной са Славакіі і фінцы Кайсе Мякярайнен.

25 чэрвеня 2018 чатырохкратная алімпійская чэмпіёнка па біятлоне Дар’я Домрачава абвясціла на прэс-канферэнцыі ў Нацыянальным алімпійскім камітэце аб завяршэнні кар’еры.

Трэнерская кар’ера
------------------

У верасні 2019 года Дар’я Домрачава і яе муж Уле-Эйнар Б’ёрндален падпісалі кантракт з Нацыянальным алімпійскім камітэтам Кітая. Уле-Эйнар Б’ёрндален заняў пасаду галоўнага трэнера зборнай Кітая, а Дар’я Домрачава будзе рыхтаваць жаночую каманду.

Зноскі
------

1. ↑
2. ↑  Darja Domratschewa // Brockhaus Enzyklopädie / Hrsg.: Bibliographisches Institut & F. A. Brockhaus, Wissen Media Verlag Праверана 9 кастрычніка 2017.<a href='https://wikidata.org/wiki/Track:Q464633'></a><a href='https://wikidata.org/wiki/Track:Q2586178'></a><a href='https://wikidata.org/wiki/Track:Q237227'></a>
3. ↑
4. ↑  president.gov.by
5. ↑  belta.by
6. ↑  Лукашэнка ўзнагародзіў беларускіх біятланістак — алімпійскіх чэмпіёнак ордэнамі «За асабістую мужнасць» Архівавана 24 лютага 2018.
7. ↑  pressball.by Архівавана 22 чэрвеня 2021.
8. ↑  blr.belta.by
9. ↑  blr.belta.by
10. ↑  blr.belta.by
11. ↑  zviazda.by
12. ↑  noc.by

Спасылкі
--------

|  |  |
| --- | --- |
| q: | Дар’я Уладзіміраўна Домрачава ў Вікіцытатніку |
| commons: | Дар’я Уладзіміраўна Домрачава на Вікісховішчы |

* Профіль на афіцыйным сайце IBU Архівавана 19 верасня 2011.  (англ.) (ням.)
* Профіль на аф. сайце Беларускай федэрацыі біятлона Архівавана 27 верасня 2007.  (руск.)
* Профіль на аф. сайце Федэрацыі біятлона Украіны  (руск.)
* Фан-клуб Дар’і Домрачавай Архівавана 2 красавіка 2009.  (руск.)

| ⛭Алімпійскія чэмпіёнкі ў гонцы праследавання па біятлоне |
| --- |
| 
* **2002:** Расія Вольга Пылёва
* **2006:** Германія Каці Вільхельм
* **2010:** Германія Магдалена Нойнер
* **2014:** Беларусь Дар’я Домрачава
* **2018:** Германія Лаура Дальмаер

 |

| ⛭Алімпійскія чэмпіёнкі ў індывідуальнай гонцы па біятлоне |
| --- |
| 
* **1992:** Германія Анцье Мізерскі
* **1994:** Канада Мірыям Бедар
* **1998:** Балгарыя Кацярына Дафоўска
* **2002:** Германія Андрэа Хенкель
* **2006:** Расія Святлана Ішмуратава
* **2010:** Нарвегія Тура Бергер
* **2014:** Беларусь Дар’я Домрачава
* **2018:** Швецыя Ханна Эберг
* **2022:** Германія Дэніз Херман

 |

| ⛭Алімпійскія чэмпіёнкі ў мас-старце па біятлоне |
| --- |
| 
* **2006:** Швецыя Ганна Карын Улофсан
* **2010:** Германія Магдалена Нойнер
* **2014:** Беларусь Дар’я Домрачава
* **2018:** Славакія Анастасія Кузьміна

 |

| ⛭Біятланісткі года па версіі Biathlon-Award |
| --- |
| 
* **2003:** Германія Марціна Глагаў
* **2004:** Нарвегія Ліў-Грэтэ Пуарэ
* **2005:** Францыя Сандрын Баі
* **2006:** Германія Каці Вільхельм
* **2007:** Германія Магдалена Нойнер
* **2008:** Германія Магдалена Нойнер
* **2009:** Швецыя Хелена Юнсан
* **2010:** Беларусь Дар’я Домрачава
* **2011:** Фінляндыя Кайса Мякярайнен

 |

| ⛭Беларусь Спартсмены года Беларусі (паводле апытання журналістаў) |
| --- |
| 1950-я | Марыя Іткіна, Уладзімір Булатаў, Алег Караваеў (1959) |
| 1960-я | Алег Караваеў, Леанід Гейштар / Сяргей Макаранка, Уладзімір Гараеў (1960) ·  Марыя Іткіна, Алег Караваеў, Аляксандр Мядзведзь (1961) ·  Аляксандр Мядзведзь, Марыя Іткіна, Аляксей Балтоўскі (1962) ·  Аляксандр Мядзведзь, Марыя Іткіна, Эдуард Малафееў (1963) ·  Рамуальд Клім, Аляксандр Мядзведзь, Алена Валчэцкая (1964) ·  Эдуард Матусевіч, Рамуальд Клім, Аляксандр Мядзведзь (1965) ·  Рамуальд Клім, Аляксандр Мядзведзь, Таццяна Самусенка (1966) ·  Рамуальд Клім, Аляксандр Мядзведзь, Аляксей Ніканчыкаў (1967) ·  Аляксандр Мядзведзь, Алена Новікава (Бялова), Рамуальд Клім (1968) ·  Алена Новікава, Тамара Шыманская, Аляксандр Мядзведзь (1969) |
| 1970-я | Віталь Пархімовіч, Аляксандр Мядзведзь, Аляксей Ніканчыкаў (1970) ·  Аляксандр Мядзведзь, Тамара Лазаковіч, Мікалай Хохал (1971) ·  Вольга Корбут, Алена Бялова, Мікалай Гарбачоў (1972) ·  Аляксандр Кедзяраў, Вольга Корбут, Васіль Сюльжын (1973) ·  Аляксандр Раманькоў, Вольга Корбут, Уладзімір Зубкоў (1974) ·  Валерый Шарый, Мікалай Астапкович / Віктар Вараб’ёў, Алена Бялова (1975) ·  Валерый Шарый, Уладзімір Камінскі, Аляксандр Газаў (1976) ·  Аляксандр Раманькоў і Алена Бялова (1977) ·  Нэлі Кім і Уладзімір Тайнікаў (1978) ·  Нэлі Кім, Генадзь Валюкевіч, Аляксандр Грыгор’еў (1979) |
| 1980-я | Уладзімір Парфяновіч, Леанід Тараненка, Нэлі Кім (1980) ·  Уладзімір Парфяновіч, Ігар Каныгін, Алена Хлопцава (1981) ·  Уладзімір Парфяновіч, Аляксандр Раманькоў, Мікалай Дзядоў (1982) ·  Аляксандр Раманькоў, Уладзімір Парфяновіч, Аляксандр Курловіч (1983) ·  Леанід Тараненка, Анатоль Гантварг, Сяргей Каснаўскас (1984) ·  Ігар Жалязоўскі, Анатоль Гантварг, Юрый Балабанаў (1985) ·  Ігар Жалязоўскі, Ігар Басінскі, Зоя Садоўская (1986) ·  Ігар Басінскі, Аляксандр Курловіч, Наталля Зверава (1987) ·  Марына Лобач, Вячаслаў Яноўскі, Святлана Багінская (1988) ·  Аляксандр Тучкін, Сяргей Гоцманаў, Юрый Крывахіжа, Святлана Багінская, Ігар Жалязоўскі (1989) |
| 1990-я | Леанід Тараненка, Святлана Багінская, Віталь Шчэрба (1990) ·  Ігар Жалязоўскі, Аляксандр Курловіч, Алена Рудкоўская (1991) ·  Віталь Шчэрба, Аляксандр Курловіч, Алена Рудкоўская (1992) ·  Ігар Жалязоўскі, Віталь Шчэрба, Наталля Зверава (1993) ·  Іван Іванкоў, Аляксандр Курловіч, Святлана Парамыгіна (1994) ·  Наталля Шыколенка, Віталь Шчэрба, Эліна Зверава (1995) ·  Кацярына Хадатовіч, Віталь Шчэрба, Наталля Сазановіч (1996) ·  Іван Іванкоў, Аляксандр Гукаў, Кацярына Хадатовіч (1997) ·  Уладзімір Самсонаў, Іван Іванкоў, Аляксей Айдараў (1998) ·  Кацярына Карстэн (Хадатовіч), Вадзім Сашурын, Юлія Раскіна (1999) |
| 2000-я | Кацярына Карстэн і Ігар Басінскі (2000) ·  Яніна Карольчык і Генадзь Аляшчук (2001) ·  Аляксей Грышын і Наталля Цылінская (2002) ·  Наталля Цылінская і Андрэй Міхневіч (2003) ·  Юлія Несцярэнка і Ігар Макараў (2004) ·  Іван Ціхан і Кацярына Карстэн (2005) ·  Дзмітрый Дашчынскі і Кацярына Карстэн (2006) ·  Іван Ціхан і Кацярына Карстэн (2007) ·  Андрэй Арамнаў і Аксана Мянькова (2008) ·  Раман Петрушэнка / Вадзім Махнеў і Кацярына Карстэн (2009) |
| 2010-я | Аляксей Грышын і Дар’я Домрачава (2010) ·  Алім Селімаў і Аляксандра Герасіменя (2011) ·  Сяргей Мартынаў і Вікторыя Азаранка (2012) · Сяргей Рутэнка і Вікторыя Азаранка (2013) · Антон Кушнір і Дар’я Домрачава (2014) · Васіль Кірыенка і Марына Арзамасава (2015) ·  Уладзіслаў Ганчароў і Марыя Мамашук (2016) ·  Антон Кушнір і Таццяна Пятрэня (2017) ·  Ганна Гуськова і Уладзіслаў Ганчароў (2018) ·  Аляксандра Раманоўская і Андрэй Арамнаў (2019) |



| ✰ Героі Беларусі |
| --- |
| 
* Уладзімір Карват (1996)
* Павел Марыеў (2001)
* Аляксандр Дубко (2001)
* Міхаіл Карчміт (2001)
* Віталь Крамко (2001)
* Міхаіл Высоцкі (2006)
* Пётр Пракаповіч (2006)
* Васіль Равяка (2006)
* Міхаіл Савіцкі (2006)
* мітрапаліт Філарэт (2006)
* Дар’я Домрачава (2014)
* Андрэй Нічыпорчык (2021)
* Мікіта Куканенка (2021)

 |  |

|  |  |
| --- | --- |
| ⚙️   У сацыяльных сетках | VK · LiveJournal · Facebook · X |
| Фота, відэа і аўдыё | Instagram · YouTube |
| Тэматычныя сайты | biathlon.com.ua · by.tribuna.com · IBU · Olympedia · Olympic Channel · Sportbox.ru · Vesti.kz · МАК · Internet Movie Database |
| Слоўнікі і энцыклапедыі | Вялікая нарвежская · Вялікая расійская (старая версія) · Britannica (онлайн) · Brockhaus · Munzinger |
| Нарматыўны кантроль | GTAA: 238818 |